कल महेंद्र सिंह धौनी और विराट कोहली के बीच कप्तानी का मुकाबला - NewsHub
कल महेंद्र सिंह धौनी और विराट कोहली के बीच कप्तानी का मुकाबला
२१ मई, २०१५ ८:३२ पूर्वाह्न
रांची : कल महेंद्र सिंह धौनी के गृहनगर रांची में चेन्नई सुपर किंग्स और रायल चैलेंजर्स बेंगलूर के बीच दूसरा क्वालीफायर मैच खेला जायेगा. इस मैच में भारतीय टेस्ट टीम के कप्तान और एकदिवसीय टीम के कप्तान के बीच कप्तानी का भी मुकाबला होगा. हालांकि अब धौनी कप्तानी में लिजेंड बन चुके हैं, लेकिन विराट कोहली के लिए यह चुनौती होगी कि वह अपनी कप्तानी से महेंद्र सिंह धौनी को मात देंगे.
चेन्नई और बेंगलूर को रविवार को होने वाले फाइनल में जगह बनाने के लिए काफी पसीना बहाना होगा. यह मुकाबला भारत के वनडे कप्तान धौनी और टेस्ट कप्तान कोहली की नेतृत्व क्षमता का भी होगा. पिछले रिकार्ड के आधार पर हालांकि चेन्नई का पलड़ा भारी होगा. इस बार आईपीएल में दो बार दोनों टीमों का मुकाबला हुआ है और दोनों बार चेन्नई ने बाजी मारी. धौनी की टीम ने 27 और 24 रन से ये मुकाबले जीते थे.
टीमें : रायल चैलेंजर्स बेंगलूर: विराट कोहली ( कप्तान ), एबी डिविलियर्स, क्रिस गेल, दिनेश कार्तिक, मिशेल स्टार्क, निक मेडिनसन, वरुण आरोन, युजवेंद्र चहल, विजय जोल, अबु नेचिम अहमद, हर्षल पटेल, अशोक डिंडा, मानविंदर बिस्ला, सीन एबट, जलज सक्सेना, सरफराज खान, शिशिर बवाने , एस अराविंद.